Temeljem članka 36. Statuta Fakulteta organizacije i informatike Varaždin i članka 31. Pravilnika o provedbi postupaka jednostavne nabave, KLASA: 303-02/17-02/2, URBROJ: 2186-62-08-17-140 od 29. lipnja 2017. donosi se

**O B A V I J E S T**

**o rezultatima pregleda i ocjene ponuda**

u postupku jednostavne nabave

**PROMOTIVNE ROBE S TISKOM ZA 2019. GODINU**

**I.**

U postupku jednostavne nabave **PROMOTIVNE ROBE S TISKOM ZA 2019. godinu,** Naručitelja *Fakultet organizacije i informatike, Pavlinska 2, Varaždin, OIB: 02024882310*, internog evidencijskog broja G 28/2019, za koji je poziv na dostavu ponuda objavljen na internetskim stranicama Naručitelja dana 25.1.2019. godine, odlukom Fakulteta organizacije i informatike, Klasa: 303-02/19-02/2, Urbroj: 2186-62-14-19-36 od 12.2.2019. godine, kao najpovoljnija ponuda odabrana je ponuda **br. 168-2019 od 8.2.2019. godine ponuditelja Leonardo Media d.o.o., Gjure Szaba 4/2, Zagreb, OIB: 90240160025.**

Cijena prema usvojenoj ponudi iznosi 145.316,00 kuna bez poreza na dodanu vrijednost, a 181.645,00 kuna s porezom na dodanu vrijednost.

**II.**

Odluka o odabiru najpovoljnije ponude iz stavka I. ove Obavijesti postala je izvršna danom njenog donošenja te se temeljem nje može odmah pristupiti sklapanju okvirnog sporazuma, odnosno realizaciji posla s odabranim ponuditeljem.

**III**.

Ova Obavijest zajedno s preslikom Zapisnika o pregledu i ocjeni ponuda dostavlja se svim ponuditeljima koji su dostavili pravodobnu ponudu.

**IV.**

**Uputa o podnošenju zahtjeva za uvid u dokumentaciju postupka**

Nezadovoljni ponuditelj koji je dostavio ponudu u ovom postupku ostvaruje pravo u roku od 3 (tri) radna dana od dana primitka ove Obavijesti izvršiti uvid u dokumentaciju postupka i pristigle ponude. Zahtjev za uvid u dokumentaciju postupka i ponude izjavljuje se dekanu, a predaje osobno ili poštom na urudžbeni zapisnik Fakulteta organizacije i informatike Varaždin, Pavlinska 2, dekanat, 1. kat. Zahtjev za uvid u dokumentaciju postupka i pristigle ponude može se uputiti i na e-mail adresu: javna@foi.hr.

**Povjerenstvo za provođenje postupaka javne nabave**

DOSTAVITI:

* Ponuditelju
* Arhiva